3. การประกอบธุรกิจของแต่ละประเภท

1.  ประเภทของประกันภัย และธุรกิจที่ดำเนินการ

บริษัทฯ ประกอบธุรกิจประเภทต่างๆ ดังต่อไปนี้

1.  การประกันอัคคีภัย เป็นการให้ความคุ้มครองทรัพย์สินที่เอาประกันภัย เช่น สิ่งปลูกสร้าง
    เครื่องจักร สต๊อกสินค้า ซึ่งอาจได้รับความเสียหายจากอัคคีภัย และภัยเพิ่มต่าง ๆ เช่น
    ภัยจากลมพายุ ภัยระเบิด ภัยน้ำท่วม ภัยเนื่องจากน้ำ ภัยแผ่นดินไหว เป็นต้น

2.  การประกันภัยรถยนต์
    เป็นการให้ความคุ้มครองต่อความสูญเสียหรือเสียหายและความรับผิดอันเกิดจากการใช้รถยนต์
    ซึ่งแบ่งเป็นการประกันภัยภาคบังคับ ได้แก่
    กรมธรรม์คุ้มครองผู้ประสบภัยจากรถตามพระราชบัญญัติคุ้มครองผู้ประสบภัยจากรถ พ.ศ. 2535
    และการประกันภัยภาคสมัครใจ ซึ่งคุ้มครองตัวรถยนต์ของผู้เอาประกันภัย
    รวมถึงทรัพย์สินและความบาดเจ็บหรือเสียชีวิตของบุคคลที่สาม

3.  การประกันภัยทางทะเลและขนส่ง
    เป็นการให้ความคุ้มครองต่อความสูญเสียหรือเสียหายต่อตัวเรือ
    สินค้าที่บรรทุกขณะที่ทำการขนส่ง ทางน้ำ ทางอากาศและทางบก ฯลฯ

4.  การประกันภัยเบ็ดเตล็ด เป็นการประกันภัยอื่น ๆ นอกเหนือจากการประกันอัคคีภัย
    การประกันภัยรถยนต์ การประกันภัยทางทะเลและขนส่ง เช่น การประกันภัยโจรกรรม
    การประกันภัยความรับผิดต่อบุคคลภายนอก การประกันภัยการก่อสร้าง
    การประกันภัยผู้เล่นกอล์ฟ เป็นต้น

5.  การประกันภัยต่อ คือ การรับประกันภัยต่อจากบริษัทประกันภัยอื่น
    หรือการเอาประกันภัยต่อไปยังบริษัทประกันภัยอื่น

6.  การลงทุน เป็นการลงทุนเพื่อให้เกิดผลงอกเงย ในขอบเขต เงื่อนไข กติกาของคณะกรรม
    การกำกับและส่งเสริมการประกอบธุรกิจประกันภัย เช่น
    การลงทุนในตราสารหนี้และตราสารทุน เป็นต้น

3.2 การตลาดและภาวะการแข่งขัน

1.  กลยุทธ์การตลาด

บริษัทฯ มีนโยบายที่จะเพิ่มยอดขายจากการรับประกันภัยที่มีความเสี่ยงต่ำ
หรือปรับเบี้ยประกันภัยและเงื่อนไขความคุ้มครอง
โดยเฉพาะอย่างยิ่งจะพยายามกระชับความสัมพันธ์กับธนาคารทหารไทย จำกัด (มหาชน)
ซึ่งเป็นหนึ่งในผู้ถือหุ้นบริษัทฯ ทั้งนี้ตลอดจนสถาบันการเงินอื่น ๆ
ให้เป็นคู่ค้าที่มั่นคงและยั่งยืนในการรับงานประกันวินาศภัยต่าง ๆ

บริษัทฯ ยังมีนโยบายเพิ่มตัวแทนใหม่ที่มีคุณภาพ และอบรมให้ความรู้เพิ่มเติมกับตัวแทนเดิม เพื่อ
ให้มีความสามารถเพิ่มขึ้น สามารถนำเสนองานประกันวินาศภัยได้ครบทุกประเภท
และอบรมเพื่อขอรับ
และขอต่อใบอนุญาตเป็นตัวแทนประกันวินาศภัยตามหลักสูตรที่คณะกรรมการกำกับและส่งเสริมการประกอบธุรกิจประกันภัย
(คปภ.) กำหนด พร้อมทั้งพัฒนารูปแบบกรมธรรม์ใหม่ ๆ
ให้มีความคุ้มครองครอบคลุมสอดคล้องกับความต้องการ และเหมาะสมกับความเสี่ยงภัย ไปพร้อม ๆ
กับการปรับปรุงการให้บริการสินไหมฯ เพื่อให้ผู้เอาประกันภัยได้รับความสะดวกรวดเร็วเป็นธรรม
และบริการที่ดี

3.2.2 ลักษณะของลูกค้ารวมถึงกลุ่มลูกค้าเป้าหมาย

บริษัทฯ ให้บริการแก่ลูกค้าเป้าหมาย ดังนี้

(1) กลุ่มลูกค้าผู้เอาประกันภัยทั่วไป

ในส่วนนี้จะรวมลูกค้าเก่า และลูกค้ารายใหม่ที่ต้องการจะได้รับบริการที่มีมาตรฐาน
ได้รับการชดใช้ค่าสินไหมทดแทนตามเงื่อนไขในสัญญาประกันภัย

(2) กลุ่มลูกค้าประเภทนิติบุคคล

กลุ่มลูกค้าประเภทนิติบุคคล ได้แก่ องค์กร บริษัท ห้างหุ้นส่วนต่าง ๆ หน่วยงานราชการ รัฐวิสาหกิจ
ตลอดจนสถาบันการเงิน ซึ่งนอกจากจะเป็นลูกค้า ผู้เอาประกันภัยรถยนต์แล้ว
ยังเป็นลูกค้ากลุ่มเป้าหมายในการทำประกันอัคคีภัย ประกันภัยเบ็ดเตล็ด และการประกันภัยทางทะเล
ลูกค้ากลุ่มนี้มีความต้องการบริการที่มีมาตรฐาน
ได้รับการชดใช้ค่าสินไหมทดแทนตามเงื่อนไขในสัญญาประกันภัย

นอกจากนี้ชื่อเสียง ความเป็นที่น่าเชื่อถือ ตลอดจนฐานะเงินกองทุนที่แข็งแกร่งของบริษัทฯ
ก็เป็นปัจจัยหลักที่ลูกค้ากลุ่มนี้พิจารณา

3.2.3 ช่องทางการจำหน่าย

การจำหน่ายและช่องทางการจำหน่าย แบ่งแยกออกดังนี้

(1) การขายผ่านตัวแทนหรือนายหน้า

บริษัทฯ ดำเนินการขายผ่านตัวแทนหรือนายหน้า โดยคัดเลือกจากบุคคลและนิติบุคคลที่มีคุณสมบัติ
เหมาะสมและมีความรับผิดชอบสูง นอกจากนี้ยังมีโครงการที่จะสร้างตัวแทนใหม่ขึ้นมา
โดยทำการฝึกอบรมให้มีความรู้ความสามารถมีจรรยาบรรณในวิชาชีพและให้ความสนับสนุนตัวแทนหรือนายหน้าในการอำนวยความสะดวกในการขายกรมธรรม์และการให้คำแนะนำในด้านการบริการหลังการขาย
ยอดขายที่ดำเนินการผ่านช่องทางนี้มีอัตราส่วนประมาณร้อยละ 95.35 ของเบี้ยประกันภัยรวมทั้งหมด

(2) การขายตรง

บริษัทฯ ได้จัดตั้งทีมงานเจาะตลาดเฉพาะกลุ่มลูกค้าเป้าหมาย
ยอดขายที่ดำเนินการผ่านช่องทางนี้มีอัตราส่วนประมาณร้อยละ 3.05 ของเบี้ยประกันรวมทั้งหมด

(3) การรับประกันภัยต่อ

บริษัทฯ ได้ดำเนินการรับประกันภัยต่อจากบริษัทประกันภัยรายอื่น เพื่อเสริมรายได้จากการ ประกันภัย โดยมีจำนวนประมาณร้อยละ 1.60 ของเบี้ยประกันภัยรวมทั้งหมด

3.2.4 สภาพการแข่งขัน คู่แข่ง แนวโน้มอุตสาหกรรม และการแข่งขันในอนาคต

ณ วันที่ 31 ตุลาคม 2551 บริษัทที่ประกอบธุรกิจประกันภัยในประเทศไทยมีจำนวนทั้งสิ้น 73 บริษัท
แบ่งเป็นกลุ่มบริษัทประกันวินาศภัยไทยจำนวน 63 บริษัท สาขาบริษัทต่างประเทศ 5 บริษัท
และกลุ่มบริษัทประกันภัยสุขภาพอีก 5 บริษัท

จากรายงานของสำนักงานคณะกรรมการกำกับและส่งเสริมการประกอบธุรกิจประกันภัย (คปภ.)
ปรากฏว่าเบี้ยประกันภัยรับตรงของทั้งตลาดประกันภัยใน ช่วงมกราคม ถึง ตุลาคม 2551
มีจำนวนทั้งสิ้น 87,720 ล้านบาท มีอัตราการเจริญเติบโต ร้อยละ 5.64 บริษัทฯ
ได้รับเบี้ยประกันภัยรับตรงในช่วงเวลาเดียวกัน จำนวน 984.49 ล้านบาท คิดเป็นร้อยละ 1.12
ของเบี้ยประกันภัยรับตรงของตลาดประกันภัย หากพิจารณาเฉพาะการรับประกันภัยรถ บริษัทฯ
ได้รับเบี้ยประกันภัยรับตรงจำนวน 775.12 ล้านบาท คิดเป็น ร้อยละ 1.46
ของตลาดประกันภัยรถทั้งประเทศ ซึ่งมีจำนวน 52,949 ล้านบาท

คาดว่าเศรษฐกิจไทยในปี 2551 จะมีอัตราการเจริญเติบโตประมาณร้อยละ 3.0 ต่อปี
เนื่องจากมีการ

ใช้จ่าย ภายในประเทศต่ำ ทั้งการส่งออกสินค้าและบริการก็มีแนวโน้มลดลง
ทั้งนี้เป็นไปตามการชะลอตัว ของเศรษฐกิจโลก และสถานการณ์การเมืองภายในประเทศ
ส่วนอัตราเงินเฟ้อ คาดว่าเท่ากับร้อยละ 5.6 ต่อปี
เนื่องจากราคาน้ำมันดิบในตลาดโลกปรับตัวสูงขึ้นอย่างรวดเร็วในช่วงครึ่งปีแรก
คาดว่าเบี้ยประกันภัยรับตรง

ของบริษัทประกันภัยทุกบริษัทในปี 2551 จะมีจำนวน 104,000 ล้านบาท มากกว่าปี 2550 ร้อยละ
4.5

ส่วนเศรษฐกิจในปี 2552 น่าจะมีอัตราการเจริญเติบโตร้อยละ 0 ถึง -1 ต่อปี
เนื่องจากการบริโภค

ภาคเอกชนน่าจะยังชะลอตัว ทั้งนี้ขึ้นกับการเร่งการใช้จ่ายของภาครัฐในโครงการลงทุนขนาดใหญ่
และการ

ปรับลดอัตราดอกเบี้ยด้วย ส่วนอัตราเงินเฟ้อนั้น คาดว่าลดลงเหลือร้อยละ 1.0 ต่อปี
เนื่องจากราคาน้ำมันมี

การปรับตัวลดลงอย่างต่อเนื่องตั้งแต่ช่วงปลายปี 2551 จนถึงปี 2552

เมื่อพิจารณาจากประมาณการอัตราความเจริญเติบโตทางเศรษฐกิจของไทยในปี 2552 แล้วคาดว่า

เบี้ยประกันภัยรับโดยตรงของบริษัทประกันภัยทุกบริษัท จะมีจำนวนใกล้เคียงกับปีที่ผ่านมา

3.3 แหล่งที่มาของเงินทุน การบริหารเงินทุน และสภาพคล่อง

บริษัทฯ มีนโยบายเกี่ยวกับแหล่งที่มาของเงินทุน และสภาพคล่อง
เพื่อสนับสนุนการประกอบธุรกิจประกันภัย ดังนี้

  3.3.1 แหล่งที่มาของเงินทุน

เงินกองทุนในระดับที่เหมาะสมย่อมจะเสริมสร้างความแข็งแกร่งทางการเงิน
ความสามารถในการให้บริการในเรื่องค่าสินไหมทดแทน
และการเจริญเติบโตอย่างยั่งยืนในระยะยาว สำหรับการกู้ยืมเงินจากแหล่งเงินทุนภายนอกนั้น
บริษัทฯ เลือกใช้บริการเงินเบิกเกินบัญชีจากธนาคารในระดับต่ำ และเป็นการชั่วคราวเท่านั้น
(ทั้งนี้มีรายละเอียดอยู่ในหัวข้อคำอธิบายและวิเคราะห์ฐานะการเงินและผลการดำเนินงาน)

  3.3.2 การบริหารเงินทุน

บริษัทฯ นำเอาเงินที่มีอยู่ไปลงทุนในตราสารทางการเงิน ทั้งนี้รวมถึงการให้กู้เงิน
เพื่อให้ได้รับผลตอบแทนในระดับที่เหมาะสมกับความเสี่ยงที่เกิดจากการลงทุน

ตราสารทางการเงินที่บริษัทฯ ลงทุนส่วนใหญ่จะเป็นพันธบัตรรัฐบาล เงินฝากในธนาคารพาณิชย์
ทั้งนี้รวมถึงหลักทรัพย์อื่น ๆ ซึ่งส่วนใหญ่เป็นกองทุนประเภทต่าง ๆ
โดยเลือกที่จะลงทุนในหลักทรัพย์ที่มีพื้นฐานดีเป็นสำคัญ

ในส่วนของการให้กู้ยืมนั้น ปัจจุบันบริษัทฯ
มีนโยบายที่จะให้สินเชื่อแก่ผู้ขอกู้ในกรณีที่มีความเหมาะสมอย่างชัดเจนเท่านั้น
(มีรายละเอียดอยู่ในหัวข้อคำอธิบายและวิเคราะห์ฐานะการเงินและผลการ ดำเนินงาน)

  3.3.3 ความสามารถในการดำรงกองทุนและสภาพคล่อง

  มีคำอธิบายอยู่ในหัวข้อคำอธิบายและวิเคราะห์ฐานะการเงินและผลการดำเนินงาน